কোনও জনকল্যানমূলক স্কিমের ক্ষেত্রে আধার বাধ্যতামূলক নয় বলে জানিয়ে দিল সুপ্রিম কোর্ট। এর আগে কেন্দ্রীয় সরকার বিভিন্ন সরকারি প্রকল্পের সুবিধা নেওয়ার জন্য আধার কার্ডের ব্যবহার বাধ্যতামূলক করেছিল।  
তবে ব্যাঙ্ক অ্যাকাউন্ট খোলার মতো প্রকল্পে আধার কার্ড ব্যবহার বাধ্যতামূলক করতে পারে সরকার।
আরও পড়ুন:—
সতর্ক হোন! অবিলম্বে এই কাজ না করলে অবৈধ হয়ে যাবে আপনার প্যান কার্ড
ড্রাইভিং লাইসেন্স পাওয়ার জন্য চালু হচ্ছে নতুন শর্ত! না মানলে হবে না নবীকরণও
প্রধান বিচারপতি জে এস খেহর সোমবার জানিয়েছেন, ‘জনকল্যাণমূলক স্কিমে আধার কার্ড বাধ্যতামূলক করা যাবে না। যেসব প্রকল্পে সরকারি সুবিধা পাওয়া যায় না, সেখানে আধারের ব্যবহার চলতে পারে।’
আধার কার্ডের ব্যবহারকে চ্যালেঞ্জ করে যেসব মামলা হয়েছে তার শুনানির জন্য ৭ বিচারপতিদের নিয়ে বিশেষ বেঞ্চ তৈরি করতে হবে বলে জানান প্রধান বিচারপতি। তবে সেই বেঞ্চ এখনই গঠন করা সম্ভব নয় বলে তিনি জানিয়ে দেন।